**TITOVA PEĆINA U DRVARU – SJEĆANJE NA BORBU NARODA BOSNE I HERCEGOVINE PROTIV FAŠIZMA**

Federalna ministrica okoliša i turizma dr. **Edita Đapo** danas je u Sarajevu sa načelnicom Drvara **Dušicom Runić** potpisala ugovor o realizaciji projekta sanacije Titove pećine u Drvaru.

*Zaštita i očuvanje ovog kompleksa od posebnog je značaja ne samo za Općinu Drvar, već i za cijelu zemlju. To je izvanredan spoj prirodnog bogatstva i historijskog spomenika koji svjedoči o borbi naroda Bosne i Hercegovine protiv fašizma. Naša je obaveza, kao i obaveza budućih generacija, da čuvamo i njegujemo sjećanje i tradiciju na borbu naših očeva i djedova za odbranu civilizacijskih tekovina od pošasti fašizma,* kazala je Đapo u razgovoru sa načelnicom Drvara.

Zaštita i očuvanje Titove pećine posebno su značajni za malu i nerazvijenu povratničku Općinu Drvar kao važan resurs za poticaj razvoja turizma kao najbrže rastuće privredne djelatnosti u Bosni i Hercegovini.